24. ΝΟΜΟΘΕΤ. ΔΙΑΤΑΓΜΑ υπ’ αριθ. 61 της 29 Αυγ./2 Σεπτ. 1946 Περί τροποποιήσεως και συμπληρώσεως διατάξεών τινων περί φορολογίας των Δημοσίων Θεαμάτων. Άρθρ.1.-1.(Αφεώρα τους φορολογικούς συντελεστάς του Φ.Δ.Θ. οίτινες σήμερον καθορίζονται υπό της υπ’ αριθ. 833/1951 Πράξεως Υπουργ. Συμβουλίου κατωτ. αριθ. 28). 2.(Αφεώρα την μεγαλυτέραν επιβάρυνσιν επί των εισιτηρίων παραστάσεων εκτελουμένων υπό αλλοδαπών καλλιτεχνών, ήτις κατηργήθη, ισχυούσης σήμερον της παρ. 2 της υπ’ αριθ. 833 / 1951 Πρά-ξεως Υπουργ. Συμβουλίου). Άρθρ.2.-1.Δια την εφαρμογήν του παρόντος Νόμου το τίμημα εισόδου (δικαίωμα θεατρώνου) καθορίζεται υποχρεωτικώς εις ποσόν αποτελούν πολλαπλάσιον του εκατόν επί ακέραιον αριθμόν. 2-3.(Περιελήφθησαν αυτολεξεί εις τας παρ. 3 και 4 της υπ’ αρθ. 833/1951 Πράξεως Υπουργ. Συμβουλίου, κατωτ. αριθ. 28). 4.(Αφεώρα την απόδοσιν ποσοστού εκ του Φ.Δ.Θ. εις το Εθνικόν Θέατρον κλπ. και την διανομήν τούτου, του θέματος ρυθμιζομένου σήμερον δια της παρ. 4 της υπ’ αριθ. 833/1951 Πράξεως Υπουργ. Συμβουλίου). 5.Ο φόρος δημοσίων θεαμάτων (κύριον τέλος υπέρ τρίτων, και πρόσθετον ειδικόν τέλος) επί παραστάσεων θεάτρου Πρόζας, Μουσικού και Θεάτρου Ποικιλιών, αίτινες ετελέσθησαν από της 16 Ιουν. 1946 μέχρι της ισχύς του παρόντος Νόμου μειούται, κατά 30%. Η εκ της μειώσεως αυτής προκύπτουσα διαφορά εάν μεν οφείλεται εκπίπτεται, εάν δε κατεβλήθη επιστρέφεται ή συμψηφίζεται προς τον φόρον μελλοντικών παραστάσεων. Άρθρον 3.-1.(Προστίθεται περίπτ. 5 εις την παρ. 3 του άρθρ. 18 του Α.Ν. 505/1937). 2.Κυρούνται αι μέχρι της δημοσιεύσεως του παρόντος εκδοθείσαι αποφάσεις του Υπουργικού Συμβουλίου περί απαλλαγής από του φόρου δημοσίων θεαμάτων παραστάσεων, χορών κλπ. δοθεισών υπό του Σώματος Ελλήνων Προσκόπων ή Τοπικών Προσκοπικών Συνδέσμων υπέρ των υπό τούτων επιδιωκομένων σκοπών ή υπό Σωματείων κλπ. υπέρ φιλανθρωπικών, κοινωφελών ή Εθνικών σκοπών. 3.Κυρούται η υπ’ αριθ. Μ. 7665 της 30 Ιουν. 1946 διαταγή του Υπουργού των Οικονομικών δια της οποίας από 1ης Ιουλ. 1946 εμειώθη το επί του κυρίου φόρου δημοσίων θεαμάτων, εισπραττόμενον πρόσθετον ποσοστόν υπέρ τρίτων από 50% εις 40% δια της καταργήσεως του υπέρ του Ταμείου Προστασίας αργούντος Προσωπικού ημερησίου Τύπου προσθέτου ποσοστού 10%. 4.Από της ισχύος του παρόντος καταργούνται α)αι διατάξεις της παρ. 1 του άρθρ. 6 και των παρ. 1, 2, 3 πλην της τελευταίας περιόδου ταύτης, 6 πλην της δευτέρας περιόδου ταύτης και 7 του άρθρ. 7 και το άρθρ. 8 του υπ’ αριθ. 505/1937 Α. Νόμου «περί Κώδικος της φορολογίας δημοσίων θεαμάτων» ως αύται ετροποποιήθησαν και συνεπληρώθησαν δια μεταγενεστέρων νόμων και β)αι διατάξεις της περιπτώσεως Β΄ του άρθρ. 2 του υπ’ αριθ. 652/1945 Α. Νόμου «περί τροποποιήσεως και συμπληρώ-σεως των διατάξεων περί φόρων καταναλώσεως κλπ.» ως αντικατεστάθη δια της περιπτώσεως Β΄ του άρθρ. 2 του υπ’ αριθ. 719/1945 Α. Νόμου «περί τροποποιήσεως και συμπληρώσεως νόμων τινων περί φόρων καταναλώσεως», δι’ ου επεβλήθη ειδικόν πρόσθετον τέλος υπέρ του Δημοσίου επί των εισιτηρίων των εν άρθρ. 1 του παρόντος Νόμου αναφερομένων ειδών θεαμάτων. (Αντί της σελ. 153 (α) Σελ.. 153(β 185-03 Φορολογία Δημοσίων Θεαμάτων 28.Β.α.21-24 5.Αναστέλλεται μέχρι 1 Οκτ. 1946 η εκτέλεσις Δικαστικών αποφάσεων διατασσουσών έξωσιν ή αποβολήν εξ ακινήτων εκμεταλλευομένων ως θέατρα ή Κινηματογράφοι ως και η εκδίκασις αγωγών εξώσεων ή αιτήσεων προσωρινών μέτρων περί αποβολής. Εις το Ημέτερον Υπουργικόν Συμβούλιον ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 